|  |  |
| --- | --- |
|  | **EELNÕU** |
|  | 31.08.2022 nr 1-4/22/57 |
|  |  |
| TAPA VALLAVOLIKOGU |  |
| MÄÄRUS |  |

|  |
| --- |
| Tapa |
|  |
|  |
| **Määruse kehtetuks tunnistamine** |
|  |
| Määrus on antud kohaliku omavalitsuse korralduse seaduse § 30 lg 1 punkti 3 ning haldusmenetluse seaduse § 64 lg 2 ja § 68 lg 2 alusel.  **§ 1. Tamsalu Vallavolikogu määruste kehtetuks tunnistamine**  Tunnistada kehtetuks Tamsalu Vallavolikogu 19.05.2010 määrus nr 6 [„Tamsalu](https://www.riigiteataja.ee/akt/431072012010) valla üldplaneeringu kehtestamine“.  **§ 2. Määruse jõustumine**  Määrus jõustub 01. november 2022. | |
|  | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Määruse eelnõu paragrahv 1 punkt 1 käsitleb [Tamsalu valla üldplaneeringu](https://www.riigiteataja.ee/akt/13323525) kehtetuks tunnistamist.  Tamsalu Vallavolikogu ja Tapa Vallavolikogu kinnitasid 12.12.2016 [ühinemislepingu](https://www.riigiteataja.ee/aktilisa/4281/2201/6044/VO_193_Lisa_1yhinemisleping.pdf) ning võtsid vastu otsuse haldusterritoriaalse korralduse muutmise taotlemiseks. Vabariigi Valitsuse 05.01.2017 määruse nr 13 "T[amsalu valla ja Tapa valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 "Eesti territooriumi haldusüksuste nimistu kinnitamine" muutmine](https://www.riigiteataja.ee/akt/104012017013)" alusel moodustus 21.10.2017 Tamsalu valla ja Tapa valla ühinemise teel uus omavalitsusüksus – Tapa vald, mis on ühinenud omavalitsusüksuste üldõigusjärglane.  [Haldusreformi seaduse](https://www.riigiteataja.ee/akt/121122016034) § 16 1õike 1 kohaselt lähtutakse haldusterritoriaalse korralduse muutmisel õigusaktide kehtestamisel ja kohaldamisel [Eesti territooriumi haldusjaotuse seaduse](https://www.riigiteataja.ee/akt/103012022006) (ETHS) § 141 lõigetest 41‒45. ETHS § 141 lõike 41 kohaselt kehtivad ühinenud kohaliku omavalitsuse üksuste õigusaktid kuni haldusterritoriaalse korralduse muutmise tulemusena moodustunud kohaliku omavalitsuse üksuse õigusaktide kehtestamiseni selle kohaliku omavalitsuse üksuse territooriumil, kus need valdade ja linnade ühinemiseni kehtisid.  ETHS § 141  lõige 44 täpsustab, et haldusterritoriaalse korralduse muutmise tulemusena moodustunud kohaliku omavalitsuse üksuse arengukava vastuvõtmiseni ja üldplaneeringu kehtestamiseni kehtivad ühinenud kohaliku omavalitsuse üksuste arengukavad ja üldplaneeringud nendel territooriumidel, kus need enne ühinemist või liitumist kehtestati. Kuni ühinemise tulemusena moodustunud kohaliku omavalitsuse üksuse arengukava vastuvõtmiseni lähtutakse otsustamisel kõigi ühinenud kohaliku omavalitsuse üksuste arengukavadest.  Tapa Vallavolikogu …..2022 otsusega nr …. kehtestati Tapa valla üldplaneering, mis hõlmab kogu valla territooriumi. Seetõttu tuleb nn vanad üldplaneeringud kehtetuks tunnistada. [Planeerimisseaduse](https://www.riigiteataja.ee/akt/129062022009) (jõustus 01.07.2015) § 91 lg 1 kohaselt kehtestab üldplaneeringu kohaliku omavalitsuse volikogu otsusega. Enne kehtiva planeerimisseaduse jõustumist kehtestati üldplaneeringud määrusega, mistõttu ei olnud võimalik Tapa valla üldplaneeringu otsusega tunnistada kehtetuks varasemat määrusega kehtestatud üldplaneeringut.  Lähtuvalt eeltoodust kavandatakse määruse eelnõuga tunnistada kehtetuks Tamsalu Vallavolikogu 19.05.2010 määrus nr 6 [„Tamsalu](https://www.riigiteataja.ee/akt/431072012010) valla üldplaneeringu kehtestamine“.  Määruse jõustumine on kavandatud 01. november 2022, st üheaegselt Tapa valla üldplaneeringu kehtestamise otsuse jõustumisega. | | |
|  | | |
| Eelnõu ja seletuskirja koostaja | Jurist Margit Halop |
| Eelnõu esitaja ja ettekandja | Abivallavanem Andrus Freienthal |