|  |  |
| --- | --- |
|  | **EELNÕU** |
|  | 29.08.2022 nr 2-4/22/412 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavalitsusele riigihanke korraldamiseks ja lepingu sõlmimiseks nõusoleku andmine (ajalehe küljendamine ja trükkimine)** |
|  |
| Võttes aluseks kohaliku omavalitsuse üksuse finantsjuhtimise seaduse § 28 lg 3 ning Tapa Vallavolikogu 28.01.2019 määruse nr 47 “Tapa vallavara valitsemise kord” § 6 lg 1 p 2:   1. Anda Tapa Vallavalitsusele nõusolek korraldada riigihange Tapa valla ajalehe Sõnumed kujundamiseks, küljendamiseks ja trükkimiseks. Lepingud sõlmitakse perioodiks 01.01.2023– 31.12.2025. 2. Otsus jõustub teatavakstegemisest.   Käesoleva otsuse peale võib esitada Tapa Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanus otsusest teada saama või esitada kaebuse Tartu Halduskohtu halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Alari Kirt  volikogu esimees |

|  |  |  |
| --- | --- | --- |
| **Seletuskiri** | | |
| Eelmine hange viidi läbi perioodiks 2020-2022 ning oli jagatud kolmeks osaks. Hanke võitjatega sõlmiti lepingud järgmiste maksumustega:  - ajalehe kujundamine ja küljendamine 13 824,00 eurot;  - venekeelse osa tõlkimine ja toimetamine 15 360,00 eurot;  - ajalehe trükkimine 24 000,00 eurot.  Tapa valla ajaleht Sõnumed/Tapaskije Vesti ilmub üks kord kuus (v.a. juuli) värvilisena formaadis A3 trükiarvuga 6100. Lehe maht on 16 lehekülge, millest 10 on eestikeelsed ning 6 venekeelsed.  Ajalehe toimetaja on vallavalitsuse avalike suhete spetsialist. Lehe kujundamiseks ja küljendamiseks, trükkimiseks ning venekeelse osa tõlkimiseks ja toimetamiseks tellitakse teenust.  Järjepideva ja kvaliteetse teenuse tagamiseks on mõistlik hange viia läbi kolmeks aastaks.  Hankelepingu eeldatav maksumus eelnõus nimetatud perioodiks on kuni 60 000 eurot koos käibemaksuga.  Õigusakti rakendamisega kaasnevad kulud kaetakse valla eelarvest ja planeeritakse eelolevate perioodide eelarvetesse vastavalt riigihanke tulemusel pakutud maksumustele.  **Ettevõtlus- ja majanduskomisjoni 05.09.2022 koosolekul tehtud ettepanek:**  **Teha volikogule ettepanek menetleda eelnõud täpsustusega, et hanke dokumentide koostamisel tehnilises kirjelduses on märge, et ajalehte hakatakse välja andma vaid eesti keelsena.**  **Eelarve- ja arengukomisjoni 22.09.2022 koosolekul tehtud ettepanek:**  **Esitada volikogule eelnõu, mis sisaldab Tapa Vallavalitsusele nõusoleku andmist korraldada riigihange Tapa valla ajalehe Sõnumed kujundamiseks, küljendamiseks ja trükkimiseks.** | | |
|  | | |
| Eelnõu ja seletuskirja koostaja | Hankespetsialist Ene Orgusaar |
| Eelnõu esitaja ja ettekandja |  |